НАТРАГ У ПРИРОДУ

Потреба да се поново окренемо природи намеће се сваким даном све више. Многи мислиоци, за последњих триста година, упућивали су људе да у природи траже лек за невоље које ствара градски начин живота.

Данас је ово актуелније него икад. Градско становништво свуда у свету плаћа данак савременој урбанизацији. Брзи темпо живота, загађеност средине, бука и разна ограничења која намеће урбана средина, оштећују психу и здравље градског човека. Бележи се стални раст обољења која су последица нервне напетости или загађеност средине. На селу ових проблема готово и да нема. Тамо је савременатехнологија људима само олакшала рад.

Већ сама чињеница да су слична обољења ван града ретка, показује да се последице урбанизације могу ублажити враћањем на природнији начин живота, бар у оне дане када нисмо обавезни да остајемо у граду.

Боравак у природи позитивно утиче на здравље и психу човека. Враћајући се природи, човек се ослобађа напетости и нервозе, што су омогућава да открије своје праве могућности и да дође до објективне предстваве о сопственој личности. Боравећи дуже у природи и бавећи се рекреативним видовима спорта (пешачење, планинарење, пливање) човек стиче кондицију, самопоуздање и схвата да би нарушавањем те хармоније повредио себе и свет око себе.

а) Одговорите на следећа питања.

1. Зашто позив “Вратимо се природи” постаје за градског човека сваким даном све актуелнији?

2. Шта угрожава човеков живот у великим градовима?

3. Како су технички напредак и пораст друштвеног стандарда утицали на понашање људи? Поитивно или негативно?

4. Да ли је живот у граду постао комфорнији, лакши, а радни дан запосленог човека краћи? Шта је томе допринело?

5. Прети ли модернизација живота да човек постане роб њених достигнућа? Чему он почиње да тежи?

6. Да ли му нова техничка средства и уређаји дају више времена за одмор? Уме ли он да користи слободно време? Како га проводи?

7. Може ли се рећи да је градски човек захваљујући предностима које му је донела цивилизација, постао јачи, сигурнији у себе? Ако није, због чега није?

8. Шта можете рећи за себе? Јесте ли и Ви жртва урбаног живота или умете да му се супротставите одласциа у природу, физичким активностима, припремањем здраве хране и одмором који се не своди на зурење у телевизијски екран?

б) Довршите започете реченице користећи облике компаратива.

1. Девиза “Натраг у природу” је све \_\_\_\_\_\_\_\_\_\_ (актуелан).

2. Темпо живота је све \_\_\_\_\_\_\_\_\_\_ (брз).

3. Животна средина човека је све \_\_\_\_\_\_\_\_\_\_ (загађен).

4. Бука је све \_\_\_\_\_\_\_\_\_\_ (велик).

5. Психичка обољења су све \_\_\_\_\_\_\_\_\_\_ (чест).

6. На селу су овакви проблеми ипак \_\_\_\_\_\_\_\_\_\_ (редак).

7. Човек на селу живи \_\_\_\_\_\_\_\_\_\_ (природно) \_\_\_\_\_\_\_\_\_\_ (физички активно) \_\_\_\_\_\_\_\_\_\_ (психички опуштено).

8. Градски човек је све \_\_\_\_\_\_\_\_\_\_ (пасиван) и \_\_\_\_\_\_\_\_\_\_ (безвољан).

в) Проверимо шта је код вас јаче: потреба да одете у природу или да останете у граду.

Шта више волите: да одете у шуму, на реку, у брда или да останете у граду, код куће, и дуже спавате? Д ли вас привлачи чист ваздух, тишина и нови пејзажи или вечерњи изласци, журке, телевизија? Да ли уживате у пешачењу и истраживању околине или у лежању и читању новина? Чини ли вам задовољство да берете печурке, ложите ватру и сами припремате храну или да све то нађете готово у фрижидеру?